**Deutschland** on saksalainen televisiosarja, jonka pääosaa esittää Jonas Nay. Hän näyttelee 24-vuotiasta Itä-Saksan kansalaista, jonka Stasi lähettää salaisena vakoojana Länsi-Saksaan. Ylen TV1 aloitti sarjan jaksot tiistaina 26. tammikuuta 2016. Yle esitti sarjan uusintana kesällä 2017. Sarjan toinen tuotantokausi julkaistiin Amazon Prime -suoratoistopalvelussa lokakuussa 2018. Yle esitti toisen tuotantokauden Suomessa kesällä 2019.

Sarjan esittäminen Yhdysvalloissa alkoi 17. kesäkuuta 2015 SundanceTV-kanavalla ja sarja on ensimmäinen saksankielinen televisiosarja jota esitetään Yhdysvalloissa televisioverkossa.

Juoni Deutschland 83
--------------------

Nuori itäsaksalainen rajavartija Martin Rauch (Jonas Nay) lähetetään Bonniin vakoilemaan Bundeswehrin kenraali Edeliä (Ulrich Noethen) vasten tahtoaan. Martin kuitenkin suostuu, kun kuulee vakoilunsa edesauttavan äitinsä pääsyä munuaisleikkaukseen. Martin huomaa Länsi-Saksan olevan aivan toista maailmaa kuin Itä-Saksa. Yhdessä tätinsä (Maria Schrader), Tobias Tischbierin (Alexander Beyer) ja Karl Kramerin (Godehard Giese) avulla hän soluttautuu Edelin adjutantiksi nimellä Moritz Stamm. Martin tutustuu pian myös Edelin poikaan Alexiin (Ludwig Trepte) ja tämän siskoon Yvonneen (Lisa Tomaschewsky). Tapahtumiin vaikuttaa myös Korean Airin lento 7, aids-epidemia ja Pershing II -ohjusten sijoitus Länsi-Saksaan.

Juoni Deutschland 86
--------------------

Vuoden 1983 tapahtumien jälkeen Martin on karkotettu anglolaiseen orpokotiin. Stasin agentti Lenora Rauch on alkanut myydä aseita Etelä-Afrikassa, ja tarvitsee Martinin apua. Martin on ollut kolme vuotta eristyksissä orpokodissa ja suostuu, sillä se on hänen ainoa mahdollisuutensa päästä takaisin Itä-Saksaan sekä nähdä poikansa Max. Saksoissa moni asia on muuttunut. Annett on töissä Stasilla, Thomas Posimski on muuttanut länteen ja ryhtynyt erootiikan kirjailijaksi, Alex asuu Länsi-Berliinissä ja rouva Netz toimii sihteerinä Yhdysvaltojen suurlähetystössä Berliinissä. Monen mutkan jälkeen Martin palaa Etelä-Afrikan, Libyan ja Pariisin kautta Saksaan. Loppujen lopuksi Martin ei enää tiedä, kumman puolella olla, idän vai lännen? Ensimmäisen kauden tapaan sarjassa seurataan ajan suuria tapahtumia, kuten aids-epidemiaa, apartheid-politiikkaa, Libyan aggresiota ja Tšernobylin ydinvoimalaonnettomuutta.

Näyttelijät
-----------

|  |  |  |
| --- | --- | --- |
|  Jonas Nay  | … |  Martin Rauch / Moritz Stamm
(1-3)  |
|  Maria Schrader  | … |  Lenora Rauch (1-3)
  |
|  Ulrich Noethen  | … |  kenraalimajuri Wolfgang Edel (1)  |
|  Sylvester Groth  | … |  Walter Schweppenstette (1-3)
  |
|  Sonja Gerhardt  | … |  Annett Schneider (1-2)
  |
|  Ludwig Trepte  | … |  yliluutnantti Alex Edel (1-2)
  |
|  Alexander Beyer  | … |  Tobias Tischbier (1-3)
  |
|  Lisa Tomaschewsky  | … |  Yvonne Edel (1)  |
|  Godehard Giese  | … |  Karl Kramer (1)
  |
|  Carina Wiese  | … |  Ingrid Rauch (1-3)
  |
|  Errol T. Harewood  | … |  kenraali Arnold Jackson (1)
  |
|  Michaela Caspar  | … |  kenraali Edelin sihteeri rouva Netz (1-2)
  |
|  Jens Albinus  | … |  Henrik Mayer (1)  |
|  Max Rohbart  | … |  oikea Moritz Stamm (1)  |
|  Fritzi Haberlandt  | … |  Tina Fischer (2-3)  |
|  Florence Kasumba  | … |  Rose Seithathi (2-3)  |
|  Lavinia Wilson  | … |  Brigitte Winkelmann (2-3)  |
|  Anke Engelke  | … |  Barbara Dietrich (2-3)  |
|  Svenja Jung  | … |  Nicole Zangen (3)  |
|  Uwe Preuss  | … |  Markus Fuchs (1-3)  |
|  Niels Bormann  | … |  Fritz Hartmann (1-3)  |

### Triviaa

* Sarjassa kuullaan monia tunnettuja musiikkikappaleita 1980-luvulta kuten "99 Luftballons", "Hungry Like the Wolf" ja "Sweet Dreams (Are Made of This)".

* Yhdysvaltoihin myydyn version alkutunnus on erilainen kuin alkuperäisen saksalaisen alkutunnus. Saksalaisessa versiossa soi New Orderin "Blue Monday". Yhdysvaltalaisessa versiossa taas soi Peter Schillingin "Major Tom (Coming Home)".

Katso myös
----------

* Able Archer 83
* Stasi
* HVA

Lähteet
-------

1. ↑  FremantleMedia: FremantleMedia International and SundanceTV Partner to take Deutschland 83 to the US
2. ↑  Hollywood Reporter: 'Deutschland 83': Berlin Review
3. ↑  Stuart Jeffries: Deutschland 86 review – bazookas and shoulder pads at the ready! *The Guardian*.  8.3.2019. Viitattu 28.4.2019. (englanniksi)

Aiheesta muualla
----------------

* Yle TV1: Deutschland 83 (suomeksi)
* Helsingin Sanomat: Vakooja kahden Saksan välissä (Arkistoitu – Internet Archive) (suomeksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Deutschland 83